Etter 58 minutter løsnet det for serielederne. Sapara la et presist innlegg på bakerste stolpe og Lustig headet ballen i motsatt hjørne. Ni minutter senere tok Dorsin et kjapt innkast til Skjelbred. Han spilte til Prica, men svensken hadde et dårlig mottak og nølte med å skyte. Derfor la han ballen tilbake til Iversen som banket den i venstre hjørne med strak vrist og doblet ledelsen. Mot slutten av kampen presset Bodø/Glimt på for mål, men de greide ikke å lage de store sjansene, og Rosenborg vant dermed 2–0.